Når er det best å reise til Tyrkia?
Tyrkia har middelhavsklima, så det er langt fra noen evig sommer. Akkurat som Norge, har Tyrkia alle de fire årstidene, men det kan på alle måter snus til din fordel – det betyr rett og slett at det er mye variert å oppleve. Våren er omtrent som hjemme, fra mars til mai, og både priser og antall turister er fortsatt lavt, selv om temperaturene klatrer bratt mot sommersesongen. De som kanskje ikke vil være en del av de aller største turistmassene, kan ha mange fordeler av å reise om våren. De som er ute etter en enda mer autentisk opplevelse, kan til og med kanskje vurdere å reise om vinteren, fra desember til februar. Mange erfarne globetrottere sier faktisk at dette er den beste tiden for Tyrkia-besøk, og pris på overnatting er på denne tiden på sitt laveste.